Gratis Dankie Kaartjie vir jou trou gaste - Mooi Troues
Ons is baie opgewonde om die gratis Dankie Kaartjie vir jou trou gaste met jou te deel. Die talentvolle Bacht Design het hierdie oulike dankie sê kaartjies ontwerp wat jy gratis kan laat druk en gebruik vir jou troudag. Die kleurskema van die dankie kaartjies is grys en goud, wat neutrale kleurskakerings is en amper by enige troue sal inpas. Hierdie dankie kaartjies sal perfek wees om aan jou gaste se geskenke te sit.
Hierdie ontwerp kan veelsydig gebruik word as 'n plakkaat of 'n kaartjie. Die doel is om dit te gebruik as kleiner kaartjies vir elke gas se geskenkie en dalk 'n persoonlike boodskappie agterop te skryf. Dit is maklik om die skryfbehoefte gratis in jou inboks te kry. Jy vul die vorm hieronder in. Ons stuur vir jou 'n e-pos met 'n skakel waar jy die ontwerp gratis kan aflaai as 'n PDF. Plaas die ontwerp op 'n geheue stokkie en neem dit na jou plaaslike drukkers. Hulle kan soveel as wat jy wil hê op 'n A4-grootte blad druk, afhangende van hoe groot jy die kaartjies wil hê. Ons sal aanbeveel so 6 tot 8 kaartjies per A4-grootte blad, dan is dit klein bietjie groter as 'n besigheidskaartjie grootte.
Rol af en geniet hierdie pragtige gratis skryfbehoefte ontwerp hieronder. Vir vele meer oulike skryfbehoefte ontwerpe, besoek Mooi Troues se skryfbehoeftes kategorie. Mooi Troues het van die beste en talentvolste skryfbehoefte bydraers wat vir jou weekliks skryfbehoefte inspirasie bied.